ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลร่อนทองตำบลกำเนิดนพคุณ ตำบลแม่รำพึง และตำบลพงศ์ประศาสน์อำเภอบางสะพานจังหวัดประจวบคีรีขันธ์ อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๕ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำ แนะนำ ของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ ดังต่อไปนี้ข้อ ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณ ดังต่อไปนี้ด้านเหนือ เริ่มต้นจากหลักเขตเทศบาลที่ ๙เขตเทศบาลตำบลร่อนทอง จากจุดดังกล่าวลากตามแนวเขตเทศบาลตำบลร่อนทองจนบรรจบกับแนวเขตป่าสงวนแห่งชาติ ป่าเขาไชยราชและป่าคลองกรูดลากตามแนวเขตป่าสงวนแห่งชาติดังกล่าว จนบรรจบกับแนวแบ่งเขตตำบลระหว่างตำบลกำเนิดนพคุณกับตำบลธงชัย ลากตามแนวแบ่งเขตตำบลดังกล่าวจนบรรจบกับแนวแบ่งเขตตำบล ระหว่างตำบลแม่รำพึงกับตำบลธงชัยลากตามแนวแบ่งเขตดังกล่าวจนบรรจบกับริมชายฝั่งทะเลอ่าวไทยจากนั้นลากต่อเป็นแนวเส้นตรงเป็นระยะ ๑,๐๐๐ เมตรด้านตะวันออก เริ่มจากปลายเส้นตรงระยะ ๑,๐๐๐เมตร ด้านเหนือ ลากไปทางทิศใต้ เป็นแนวขนานระยะ ๑,๐๐๐เมตรกับริมชายฝั่งทะเลอ่าวไทยจนบรรจบกับเส้นตรงซึ่งลากผ่านจุดศูนย์กลางเส้นทางรถไฟสายใต้ที่จุดซึ่งเขตทางหลวงชนบท ปข. ๑๐๓๕ (เพชรเกษม - บ้านฝ่ายท่า) บรรจบกับเส้นทางรถไฟสายใต้ไปทางทิศตะวันตกเฉียงใต้ ตามเส้นทางรถไฟสายใต้ เป็นระยะ ๔,๐๐๐เมตร กับศูนย์กลางทางหลวงแผ่นดินหมายเลข ๓๓๗๔ ที่จุดซึ่งเขตทางหลวงชนบท ปข. ๑๐๓๕(เพชรเกษม - บ้านฝ่ายท่า) บรรจบกับเขตทางหลวงแผ่นดินหมายเลข ๓๓๗๔ไปทางทิศตะวันตกเฉียงใต้ ตามทางหลวงแผ่นดินหมายเลข ๓๓๗๔ เป็นระยะ ๓,๕๐๐เมตรด้านใต้ จากปลายเส้นขนานระยะ ๑,๐๐๐เมตร กับริมชายฝั่งทะเลอ่าวไทยด้านตะวันออกลากเป็นเส้นตรงไปทางทิศตะวันตกผ่านศูนย์กลางเส้นทางรถไฟสายใต้ที่จุดซึ่งเขตทางหลวงชนบท ปข. ๑๐๓๕ (เพชรเกษม - ฝ่ายท่า)บรรจบกับเส้นทางรถไฟสายใต้ ไปทางทิศตะวันตกเฉียงใต้ ตามเส้นทางรถไฟ เป็นระยะ ๔,๐๐๐เมตร กับศูนย์กลางทางหลวงแผ่นดินหมายเลข ๓๓๗๔ ที่จุดซึ่งเขตทางหลวงชนบท ปข. ๑๐๓๕(เพชรเกษม - ฝ่ายท่า) บรรจบกับเขตทางหลวงแผ่นดินหมายเลข ๓๓๗๔ไปทางทิศตะวันตกเฉียงใต้ ตามทางหลวงแผ่นดินหมายเลข ๓๓๗๔ เป็นระยะ ๓,๕๐๐เมตร จนบรรจบกับแนวเขตป่าสงวนแห่งชาติ ป่าพุน้ำเค็มด้านตะวันตก จากขอบเขตด้านใต้ลากตามแนวเขตป่าสงวนแห่งชาติ ป่าพุน้ำเค็ม จนบรรจบกับแนวแบ่งเขตตำบลระหว่างตำบลพงศ์ประศาสน์กับตำบลทองมงคล ลากตามแนวแบ่งเขตตำบลดังกล่าวจนบรรจบกับแนวแบ่งเขตตำบล ระหว่างตำบลร่อนทองกับตำบลทองมงคล ซึ่งเป็นแนวเขตเทศบาลตำบลร่อนทองลากตามแนวแบ่งเขตตำบลดังกล่าว จนบรรจบกับหลักเขตเทศบาลที่ ๙ เขตเทศบาลตำบลร่อนทองเว้นแต่พื้นที่บริเวณที่ ๒บริเวณที่ ๒ หมายความว่าพื้นที่บริเวณ ดังต่อไปนี้๒.๑ ด้านเหนือ จดเส้นตั้งฉากระยะ ๑,๐๐๐เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม) ฟากตะวันตกที่จุดซึ่งอยู่ห่างจากเขตทางหลวงชนบท ปข. ๑๐๓๒ (เพชรเกษม - บ้านคลองลอย)บรรจบกับศูนย์กลางทางหลวงแผ่นดินหมายเลข ๔ (ถนนเพชรเกษม)ฟากตะวันตกไปทางทิศตะวันออกเฉียงเหนือ ตามแนวขนานทางหลวงแผ่นดินหมายเลข ๔(ถนนเพชรเกษม) เป็นระยะ ๑,๐๐๐ เมตร และแนวเขตป่าสงวนแห่งชาติป่าเขาไชยราช และป่าคลองกรูดด้านตะวันออก จดเส้นขนานระยะ ๑,๖๐๐เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านใต้ จดถนนวังยาว - บึงผักหวาน ฟากเหนือและซอยเพชรเกษม ๒๘ ฟากเหนือด้านตะวันตก จดเส้นขนานระยะ ๕๐ เมตร กับเขตคลองทองฝั่งตะวันออก เว้นแต่พื้นที่บริเวณที่ ๑ ดังต่อไปนี้๑.๑ ด้านเหนือ จดโรงเรียนธนาคารออมสินสถานีอนามัยตำบลร่อนทอง และแนวเขตที่ดินตามหนังสือสำคัญสำหรับที่หลวง เลขที่ ๑๖๕๕๘ตำบลร่อนทอง อำเภอบางสะพาน จังหวัดประจวบคีรีขันธ์ ฟากใต้ด้านตะวันออก จดเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านใต้จดเส้นตั้งฉากกับเขตทางหลวงแผ่นดินหมายเลข ๔ (ถนนเพชรเกษม) ฟากตะวันออกที่จุดซึ่งอยู่ห่างจากเขตทางหลวงชนบท ปข. ๑๐๓๒ (เพชรเกษม - บ้านคลองลอย) บรรจบกับเขตทางหลวงแผ่นดินหมายเลข๔ (ถนนเพชรเกษม) ฟากตะวันตก ไปทางทิศตะวันออกเฉียงใต้ตามแนวทางหลวงแผ่นดินหมายเลข๔ (ถนนเพชรเกษม) เป็นระยะ ๕๐๐ เมตรด้านตะวันตก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม) และถนนสาธารณะไม่ปรากฏชื่อฟากตะวันออก๑.๒ ด้านเหนือ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๖๙ด้านตะวันออก จดเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านใต้ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๑๖๙ด้านตะวันตก จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)๒.๒ ด้านเหนือ จดเส้นตั้งฉากกับทางหลวงชนบท ปข.๔๐๐๗ (บ้านท่าหล่อ - บ้านหนองระแวง) ที่จุดซึ่งห่างจากศูนย์กลางถนนบ้านท่าหล่อ -บ้านดอนเคี่ยม บรรจบกับเขตทางหลวงชนบท ปข. ๔๐๐๗ (บ้านท่าหล่อ - บ้านหนองระแวง)เป็นระยะ ๒๐๐ เมตร และตามแนวถนนกำเนิดนพคุณ ๔/๒ ฟากใต้ จนบรรจบแนวเขตทางรถไฟสายใต้ฟากตะวันตก เส้นตรงที่ลากจากเขตทางรถไฟสายใต้ ฟากตะวันออกที่จุดซึ่งอยู่ห่างจากศูนย์กลางถนนสาธารณะไม่ปรากฏชื่อ บรรจบกับเขตทางรถไฟสายใต้ ฟากตะวันออกไปทางทิศตะวันตกเฉียงใต้ตามแนวเขตทางรถไฟสายใต้ เป็นระยะ ๑๐๐ เมตรไปทางทิศตะวันออกเฉียงใต้จนบรรจบกับเขตทางหลวงชนบท ปข. ๔๐๔๕ (บ้านกลางนา -บ้านยายพลอย) ฟากตะวันตกที่จุดซึ่งอยู่ห่างจากศูนย์กลางถนนทางเข้าเครือบริษัทสหวิริยา บรรจบกับทางหลวงชนบทปข. ๔๐๔๕ (บ้านกลางนา - บ้านยายพลอย) เป็นระยะ ๑,๐๐๐เมตร เขตทางหลวงชนบท ปข. ๔๐๔๕ (บ้านกลางนา - บ้านยายพลอย) ฟากตะวันตกเขตทางหลวงแผ่นดินหมายเลข ๓๑๖๙ ฟากเหนือ และแนวเขตป่าสงวนแห่งชาติ ป่ากลางอ่าวด้านตะวันออก จดเขตทางถนนสาธารณะไม่ปรากฏชื่อและเขตทางหลวงชนบท ปข. ๔๐๕๖ (ถนนเลียบหาดแม่รำพึง) ฟากเหนือด้านใต้ จดเส้นขนานระยะ ๕๐ เมตร กับเขตคลองบางสะพานใหญ่เขตเทศบาลตำบลกำเนิดนพคุณ เขตทางถนนสาธารณะไม่ปรากฏชื่อ เส้นขนานระยะ ๕๐๐ เมตรกับเขตทางถนนบนดอน - ท่าเรือ และเส้นขนานระยะ ๕๐ เมตร กับเขตคลองบางสะพานใหญ่ฝั่งเหนือด้านตะวันตกจดเส้นตั้งฉากกับเขตทางหลวงแผ่นดินหมายเลข ๓๑๖๙ ฟากเหนือ ซึ่งอยู่ห่างจากศูนย์กลางถนนกำเนิดนพคุณ๖/๖ บรรจบกับศูนย์กลางทางหลวงแผ่นดินหมายเลข ๓๑๖๙ ฟากเหนือ ไปทางทิศตะวันตกเฉียงเหนือตามแนวทางหลวงแผ่นดินหมายเลข ๓๑๖๙ เป็นระยะ ๔๕๐ เมตร เส้นตั้งฉากกับศูนย์กลางถนนกำเนิดนพคุณ๖/๖ ฟากตะวันออก ที่จุดซึ่งอยู่ห่างจากศูนย์กลางถนนกำเนิดนพคุณ ๖/๖บรรจบกับศูนย์กลางทางหลวงแผ่นดินหมายเลข ๓๑๖๙ ฟากเหนือไปทางทิศตะวันตกเฉียงเหนือตามแนวถนนกำเนิดนพคุณ ๖/๖ เป็นระยะ ๗๕๐ เมตรเขตทางหลวงแผ่นดินหมายเลข ๓๑๖๙ ฟากใต้ และเส้นตั้งฉากกับทางหลวงแผ่นดินหมายเลข๓๑๖๙ ฟากใต้ ซึ่งอยู่ห่างจากศูนย์กลางถนนกำเนิดนพคุณ ๖/๗ ไปทางทิศตะวันตกตามแนวทางหลวงแผ่นดินหมายเลข ๓๑๖๙ เป็นระยะทาง ๑๐๐ เมตร๒.๓ ด้านเหนือ จดเส้นขนานระยะ ๕๐ เมตรกับเขตคลองบางสะพานใหญ่ ฝั่งใต้ เขตทางรถไฟสายใต้ ฟากตะวันตก เขตทางหลวงชนบท ปข.๑๐๓๕ (เพชรเกษม - บ้านฝ่ายท่า) ฟากใต้และเขตทางซอยเฉลิมชัย ฟากใต้ด้านตะวันออก จดเส้นขนานระยะ ๔๐๐ เมตรกับเขตทางหลวงแผ่นดินหมายเลข ๓๓๗๔ ฟากตะวันออกด้านใต้ จดเขตทางถนนม้าร้อง - ไทรหงส์ ฟากเหนือเขตทางถนนต้นไทร ฟากเหนือและเส้นขนานระยะ ๑๐๐ เมตรกับศูนย์กลางถนนสาธารณะไม่ปรากฏชื่อ ฟากใต้ด้านตะวันตก จดเส้นขนาน ๑,๓๐๐เมตร กับศูนย์กลางถนนสาย ก. ตามแนวทางหลวงชนบท ปข. ๑๐๓๕ (เพชรเกษม - บ้านฝ่ายท่า)ฟากเหนือ และถนนเขาตะล่อม ฟากตะวันออก๒.๔ ด้านเหนือ จดเขตทางหลวงชนบท ปข. ๔๐๔๕(บ้านกลางนา - บ้านยายพลอย) ฟากใต้ ด้านใต้ จดแนวเขตป่าสงวนแห่งชาติ ป่ากลางอ่าวและสถานีอนามัยตำบลแม่รำพึงข้อ ๒ให้กำหนดพื้นที่บางส่วนในท้องที่ตำบลร่อนทองตำบลกำเนิดนพคุณ ตำบลแม่รำพึงและตำบลพงศ์ประศาสน์ อำเภอบางสะพานจังหวัดประจวบคีรีขันธ์ ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร ขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารต้องอยู่ติดถนนสาธารณะที่มีช่องทางจราจร ไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตร และต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่ก่อนการใช้บังคับกฎหมายว่าด้วยการควบคุมอาคารและอาคารที่ได้รับอนุญาตให้ก่อสร้างตามกฎหมายว่าด้วยการควบคุมอาคารในบริเวณพื้นที่ที่กำหนดตามข้อ๒ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จ แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๑ กันยายน พ.ศ. ๒๕๕๒ชวรัตน์ชาญวีรกูลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลร่อนทองตำบลกำเนิดนพคุณ ตำบลแม่รำพึง และตำบลพงศ์ประศาสน์ อำเภอบางสะพานจังหวัดประจวบคีรีขันธ์(ดูข้อมูลจากภาพกฎหมาย)ปริยานุช/ผู้จัดทำ๔พฤศจิกายน ๒๕๕๒นันท์นภัสร์/ตรวจ๔พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๗ ง/หน้า ๖๗/๒๖ ตุลาคม ๒๕๕๒